
І. ОСНОВНИ ПОЛОЖЕНИЯ
Съгласно разпоредбите на Закона за защита на животните (ЗЗЖ), изпълнителният директор на Българската агенция по безопасност на храните (БАБХ) представя в Министерство на земеделието и храните Отчет за изпълнение на Националната програма за овладяване на популацията на безстопанствените кучета на територията на Република България за 2025 г.
С писмо № ЗЖ-7/06.01.2026 г. на зам. изпълнителния директор на БАБХ, изпратено до директорите на Областните дирекции по безопасност на храните (ОДБХ), се изискаха обобщени доклади за дейността на общините за изпълнението на общинските програми за овладяване популацията на безстопанствените кучета през 
2025 г.
На база обобщена информация от всички 265 общини в 28 области в Република България по отношение на изпълнението на приетите от общинските съвети програми за овладяване на популацията от безстопанствените кучета, в съответствие с изискванията на чл. 40, ал. 3 и 4 от ЗЗЖ е изготвен представеният отчет.

[bookmark: _Toc164238590][bookmark: _Toc227835347]II. ЦЕЛ
Към момента популацията на безстопанствените кучета, намиращи се на територията на страната, продължава да е сериозен обществен проблем, водещ до последствия от здравен, социален, екологичен, битов и икономически характер.
От съществено важно значение е осигуряването на здрава, спокойна и безопасна среда за хората, както и здравето и благосъстоянието на безстопанствените животни.
Процесът, свързан с овладяването на популацията на безстопанствените кучета е многоетапен. За осъществяването на ефективен контрол се изисква прилагането на единен национален подход.
В Националната програма за овладяване популацията на безстопанствените кучета на територията на Република България, (в сила от 14.03.2019 г., наричана за краткост Националната програма (програмата) са предвидени дългосрочните и ефективните мерки, част от които са:
· прилагане на механизми за осъществяване на ефективен контрол върху популацията на безстопанствените кучета и намаляването на числеността ѝ, предвидени в българското законодателство;
· контрол при отглеждането, развъждането и търговията с кучета, съгласно разпоредбите на законодателството;
· повишаване културата на отглеждане на домашни кучета и въвеждане на задължителна кастрация на домашните любимци, чрез актуализация на сега действащото национално законодателство. Основополагащо значение за постигането на оптимални резултати от прилагането и изпълнението на програмата, и на заложените в нея цели, основополагащо значение имат:
· редуциране на броя на безстопанствените кучета и установяване на стабилен контрол върху популацията им;
· минимизиране на рисковете от разпространението на заболявания, пренасяни от безстопанствените кучета, в т. ч. и зоонози;
· увеличаване на информираността, отговорността и активността на гражданите при отглеждане на домашни кучета.
Съгласно изискванията на ЗЗЖ всяка община приема своя (общинска) програма за овладяване популацията на безстопанствените животни, в която трябва да бъдат разработени конкретни, дългосрочни и устойчиви мерки за ефективно постигане на националните цели, а именно:
· осигуряване на по-здрава и защитена среда за населението и за животните, чрез минимализиране риска от свободно движещи се безстопанствени кучета, които много често са глутници от по няколко животни и от разпространението на заразни болести и възникване на зоонози; 
· регистрация и надзор на безстопанствените кучета;
· обработка на безстопанствените кучета чрез масова кастрация (залавяне на всички кучета във фертилна възраст, приоритетно женски); 
· намаляване присъствието на безстопанствените кучета на обществени места (улици, детски площадки, територии около детски градини и училища, междублокови пространства, болници, паркове, автогари и ЖП гари, спирки и др.);
· [bookmark: _Hlk97804203]ефективен контрол на отглеждането, развъждането и търговията с кучета, предвидени в българското законодателство – регистрация на всички обекти за развъждане и търговия с кучета, съгласно изискванията на чл. 137 от Закона за ветеринарномедицинската дейност (ЗВД);
· завишаване на контрола върху отглеждането на домашни любимци (контрол върху отглеждането на животните, респ. размножаването им, безотговорното отношение към поколението им и най-вече изоставянето им от страна на техните собственици);
· идентификация, регистрация и въвеждане на данни за кучетата на територията на страната в Интегрираната информационна система на БАБХ – ВетИС; 
· предотвратяване и преустановяване на незаконна търговия с безстопанствени кучета и преустановяване на нерегламентирания им транспорт в и извън границите на страната ни;
· съвместна работа с практикуващите ветеринарни лекари, работещи във ветеринарномедицински заведения, регистрирани на територията на страната;
· провеждане на осиновителски кампании за намиране на (нови) собственици на настанените в приют животни;
· стимулиране на активността на гражданите и тяхното адекватно съдействие за решаване на проблемите, към които тези програми са насочени;
· засилване на обществения контрол и контрола на държавните органи при работата по овладяване на популацията на безстопанствените кучета на територията на страната;
· събиране на средства чрез дарителски кампании за общинските/частни приюти за безстопанствени животни.
Проблемът с популацията на безстопанствените кучета на национално ниво е пряко свързан с:
· нерегламентирано, неконтролируемо и безотговорно размножаване на домашни любимци и изоставяне на техните приплоди на улиците;
· недостатъчна информираност на населението за задълженията и отговорностите при отглеждането на домашни кучета, в т. ч. и тяхната кастрация;
· липсата на достатъчна популяризация на проблема, свързан с безстопанствените кучета и произлизащите от него рискове;
· липса на законодателство по отношение на отстояние, допустим брой за отглеждане на домашни любимци и задължителни реквизити за онлайн търговията към момента на изготвяне на отчета.
Притежаването на домашен любимец е голяма радост за стопаните, но същевременно и важна морална и обществена отговорност. Изключително важно е преди предприемането на тази стъпка, всеки човек да бъде добре информиран за отговорностите и задълженията му като собственик на домашен любимец. 
В аспектите на общественото здраве и сигурност, и на хуманното отношение към животните, целта е да се ограничи и преустанови изоставянето на домашни любимци чрез повишаване на информираността на техните стопани за отговорностите и задълженията им не само към домашните им любимци, а и към обществото. 
Освен да забелязват и докладват за наличието на безстопанствени животни на дадена територия, гражданите следва да проявяват нетърпимост към лошите практики за изоставяне на животните. Целта е стриктното спазване на действащата законодателна рамка и създаването на здрава и спокойна среда за хората, както и подобряване на условията за хуманно отношение към животните в страната.
На европейско ниво, с активното участие и на български експерти, се работи по изготвяне на нов проект на Регламент на Европейския парламент и на Съвета относно хуманното отношение към кучета и котки и тяхната проследимост. Целта е въвеждането на европейски разпоредби, които да допринесат за подобряване на условията за отглеждане и развъждане на домашните любимци; ефективна борбата с лошите практики при търговия и транспорт; по-добра попроследимост и по-строг контрол. Същият е на фаза последна ревизия и преглед на езиковите версии. През последните години броят на кучетата и котките, отглеждани като домашни любимци в Съюза се увеличи многократно. С новият регламент се определят минималните изисквания за хуманно отношение към животните, които да важат за животновъдните обекти, занимаващи се с развъждане, отглеждане и пускане на пазара на кучета и котки. Тези минимални изисквания следва да осигурят рационално развитие на сектора, справедливи условия на конкуренция и адекватна защита на потребителите, като същевременно ще се гарантира високо равнище на благосъстоянието на животните.
Към момента всяка от държавите членки приема и работи по свои национални правила за справяне с този проблем и за постигане на желаните цели. В тази връзка предприетите мерки в различните държави членки на ЕС варират в широки граници, но са в унисон с изискванията, политиките и принципите на Световната организация по здравеопазване на животните (The World Organisation for Animal Health - WOAH). В Кодекса за здравеопазване на сухоземните животни на WOAH са записани необходимите условия за развитието на ветеринарната служба в страната, а именно: вертикална система с пряко подчинение на правителството. Този Кодекс следва да се прилага в своята цялост от ветеринарните власти на всички страни членки на WOAH. Прилагането на законодателството и изпълнението на предприетите мерки попадат в обхвата на компетентността на държавите членки. 
През последните години често е повдигана темата за сформиране на звено зоополиция, което да има правомощия за контрол на всички нива и да обхваща процесите от развъждането на домашните любимци до тяхната търговия (физическа или онлайн). Да има определени ясни и точни правила за работа, структура, действия, достъп, ресурс, оборудване и т.н. Към днешна дата се наблюдава невинаги добра и ясна координация между отделните институции, което предизвиква недоволство сред гражданите и обществеността.

[bookmark: _Toc164238591][bookmark: _Toc227835348]III. ОБЩА ИНФОРМАЦИЯ
Към момента прилагането на общинските програми за овладяване на популацията на безстопанствените кучета, на места в страната все още не е достатъчно ефективно. Като основни причини за това могат да се посочат: недостатъчна или напълно липсваща финансова обезпеченост на някои общини, липса на добра координация и комуникация на институционално ниво, липса на кадри, недостатъчно заплащане на труда, текучество на персонала и размиване на отговорностите между тях.
Това наложи необходимостта от приемането на Национална програма за овладяване популацията на безстопанствените кучета на територията на Република България, на основание чл. 40, ал. 1 от ЗЗЖ (с Решение на Министерски съвет на Република България от 14.03.2019 г.)., като „инструмент“ за създаването и въвеждането на единен, интегриран и дългосрочен подход на национално ниво, целящ управление на съществуващите популации от безстопанствени животни.
Основополагащ етап в изпълнението на Националната програма е прилагането на последващ мониторинг, включващ система от наблюдения, анализи и оценка на дадени действия и събития, имащи пряко отношение към изпълнението на заложените цели.
Получаването на реална информация за динамиката на популацията на безстопанствените кучета на територията на страната дава възможност за предприемане на максимално ефективни мерки и корективни действия, при установена необходимост. 

[bookmark: _Toc164238592][bookmark: _Toc227835349]IV. ОБЩИ АНАЛИЗИ, ЗАКЛЮЧЕНИЯ И ОБОБЩЕНИЕ
[bookmark: _Toc164238593][bookmark: _Toc168168029][bookmark: _Toc168262214][bookmark: _Toc168302002][bookmark: _Toc168302120][bookmark: _Toc227835350]В Наредба № 4 от 2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност (Наредба № 4 от 2021 г.), издадена от министъра на земеделието и храните, обнародвана в Държавен вестник, бр. 11 от 2021 г. са регламентирани подробно:
· реда за прилагане на Националната програма и процедурите по нейното изпълнение;
· изискванията към общинските програми и планове по чл. 40, ал. 3 от Закона за защита на животните за изпълнение на Националната програма;
· механизма на финансиране и отчетност;
· контрол за спазване изискванията в наредбата.
Изпълнението на наредбата е „ключът“ към утвърждаването на единен подход за цялата страна по отношение на овладяването на популацията на безстопанствените кучета.
Към момента, въпреки приемането на Националната програма и на Наредба № 4 от 2021 г., изпълнението на програмите от общините в България продължава да бъде изключително трудно, а в повечето места частично. 
Все още се наблюдават: приюти със запълнен капацитет, въпреки масовото осиновяване на животни, в т. ч. и от чуждестранни граждани; скитащи кучета по улиците; т.н. „кучешко разселване“ от едно населено място в друго; инцидентити с нападнати и нахапани граждани от кучета, нерядко довели до смъртните случаи на хора; настаняване на голям брой безстопанствени кучета в домове (имоти) в урбанизирани зони, водещи до сериозни проблеми (нарушаване на спокойствието и хигиенните норми; непрестанен лай) за живущите граждани в съседство на тези обекти и др.
Периодът, необходим за адаптиране на общинските програми към Националната програма е с различна продължителност, поради неравностойната финансова и материална обезпеченост на общините в България.
Опитът към момента показва, че за оптималното изпълнение на предприетите мерки и за осъществяването на ефективен контрол, трябва да се предприемат действия и инициативи, изискващи и анагажиращи участието на повече от една институция.
За разрешението на проблема, свързан с популацията на безстопанствените кучета, основополагащо значение има готовността на държавните ведомства, общините, ветеринарните лекари и неправителствените организации да работят в тясно сътрудничество, прилагайки цялостен, интегриран и дългосрочен подход за управление на съществуващите популации и предотвратяване появата на нови.
Приетите от общинските съвети програми за овладяване на популацията от безстопанствените кучета в страната, в съответствие с изискванията на чл. 40, ал. 3 от ЗЗЖ имат ключова роля за извършването на общ анализ и оценка на ситуацията в национален мащаб.
Засиленото присъствие на безстопанствени животни (кучета и котки) в определени екологични ниши на градската среда продължава да бъде важен обществен проблем.
Към днешна дата инцидентите с хора, предизвикани от безстопанствени кучета, (ухапвания, нападения и др.) все още не показват тенденция за намаляване.
България продължава да заема една от водещите места в световен мащаб по брой заболели хора от ехинококоза, в разпространението на която основен принос имат необезпаразитените безстопанствени кучета.
С оглед освобождаването на определени ниши от присъствието на безстопанствени животни, предимно в урбанизираните територии (детски площадки, детски градини, училища, спирки, гари, болници, подлези и междублокови пространства), е необходимо гражданите да преустановят храненето им. Това ще помогне за освобождаване на тези територии и за осигуряване на спокойствие сред населението.
Опитът показва, че при намаляване на популацията на безстопанствените кучета, екологичната им ниша се запълва от безстопанствени котки. В тази връзка е резонно от общините да се организира и извършва преброяване и на безстопанствените котки, като при увеличена популация следва да се предприемат съответните мерки и действия, съгласно чл. 56 от ЗЗЖ.
Националната програма представлява важен способ за контролиране популацията на безстопанствените животни на територията на страната и освобождаването на улиците от тях.
За ефективното изпълнение на мерките, включени в Националната програма е необходимо да се обединят съвместните усилия и работата в тясно сътрудничество на цялото общество, заедно със съответните компетентни органи.

[bookmark: _Toc227835352]1. Обобщени данни по области за изпълнение на общинските програми за овладяване на популацията от безстопанствени кучета за 2025 г.
	Област
	Брой общини*
	Изпълнение на програмите 
за овладяване популацията на безстопанствени кучета
	Данни за обработени безстопанствени кучета
	Брой извършени проверки от ОВЛ за изпълнение на програмите за овладяване популацията от безстопанствените кучета
	Брой извършени проверки на Ж.О., които са под контрола на ОДБХ
	Констатации; Предприети мерки; Административни санкции, предвидени в 
ЗВД и ЗЗЖ

	
	
	
	Регистрирани приюти за безстопанстве-ни животни по реда на чл. 137 от ЗВД
	Преброени
	Заловени
	Брой кучета, обработени и върнати 
по места
	Осиновени
	Евтаназирани
	Умрели
	Брой регистрирани безстопанствени кучета, въведени във ВетИС
	
	
	

	
	
	ДА
	НЕ
	
	
	
	
	
	
	
	
	
	
	

	Благоевград
	14
	12
	2
	2
	239
	1 109
	815
	291
	8
	27
	818
	12
	2
	5

	Бургас
	13
	12
	1
	5
	485
	1009
	823
	534
	5
	29
	296
	6
	5
	0

	Варна
	12
	12
	0
	8
	80
	787
	500
	246
	0
	15
	777
	16
	17
	0

	Велико Търново
	10
	10
	0
	4
	1 000
	1128
	627
	536
	1
	27
	1166
	7
	4
	0

	Видин
	11
	7
	4
	2
	 0
	321
	181
	96
	2
	2
	321
	11
	9
	4

	Враца
	10
	10
	0
	4
	1985
	806
	725
	45
	2
	10
	806
	10
	4
	2

	Габрово
	4
	4
	 0
	4
	454
	448
	183
	189
	0
	10
	431
	4
	4
	0

	Добрич
	8
	8
	0
	2
	0
	1180
	1109
	36
	0
	11
	698
	4
	24
	6

	Кърджали
	7
	6
	1
	2
	630
	665
	496
	6
	0
	1
	664
	8
	4
	1

	Кюстендил
	9
	3
	6
	3
	461
	475
	484
	147
	7
	6
	473
	9
	3
	2

	Ловеч
	8
	5
	3
	1
	396
	433
	418
	36
	0
	2
	302
	18
	1
	0

	Монтана
	11
	11
	 0
	1
	407
	407
	377
	7
	0
	0
	377
	12
	1
	0

	Пазарджик
	12
	12
	0
	1
	290
	682
	569
	53
	1
	19
	543
	20
	1
	 0

	Перник
	6
	4
	2
	5
	869
	640
	349
	5
	0
	13
	746
	21
	6
	0

	Плевен
	11
	7
	4
	3
	599
	439
	329
	26
	0
	8
	169
	7
	5
	3

	Пловдив
	18
	14
	4
	2
	959
	976
	845
	204
	13
	8
	829
	4
	0
	0

	Разград
	7
	7
	0 
	3
	542
	542
	452
	101
	0
	20
	452
	14
	3
	0

	Русе
	8
	8
	 0
	2
	0
	942
	626
	343
	3
	30
	823
	4
	3
	4

	Силистра
	7
	7
	0
	3
	 0
	466
	175
	33
	0
	6
	460
	8
	6
	10

	Сливен
	4
	4
	0 
	1
	940
	631
	600
	23
	34
	137
	612
	2
	1
	1

	Смолян
	10
	7
	3
	0
	 0
	89
	89
	7
	0
	2
	89
	8
	5
	1

	София град
	1
	1
	 0
	7
	 0
	1252
	697
	428
	4
	213
	697
	 2
	10
	7

	София-област
	22
	17
	5
	6
	1166
	795
	755
	67
	4
	23
	824
	33
	14
	3

	Стара Загора
	11
	11
	 0
	5
	755
	820
	545
	243
	5
	97
	761
	5
	4
	0

	Търговище
	5
	5
	 0
	3
	145
	458
	373
	31
	0
	0
	446
	5
	4
	4

	Хасково
	11
	6
	5
	2
	0
	233
	215
	18
	0
	1
	195
	18
	6
	5

	Шумен
	10
	9
	1
	2
	1743
	775
	664
	39
	0
	6
	788
	2
	12
	0

	Ямбол
	5
	4
	1
	6
	445
	312
	192
	92
	20
	18
	327
	6
	12
	2

	Общо
	265
	223
	42
	87
	14 351
	17 711
	13 390
	3 882
	109
	741
	15 890
	276
	170
	60



Табл.1: Обобщени данни по области за безстопанствени кучета за 2025 г.
* Данните за общ брой преброени безстопанстшени кучета е на база изшършено преброяване в 21 области в страната.

[bookmark: _Toc164238595][bookmark: _Toc227835353]2. Финансиране на програмите за овладяване на популацията на безстопанствени кучета на територията на Република България за 2025 г.
В съответствие с изискванията на чл. 40 б от ЗЗЖ, дейностите по изпълнението на Националната програма се финансират със средства от:
1. държавен бюджет;
2. общински бюджет;
3. дарения от физически и юридически лица;
4. международни програми и проекти.
Съгласно разпоредбите на ЗЗЖ, Общинските съвети приемат Програми за овладяване на популацията на безстопанствените кучета и предвиждат средства за изпълнението им.

[bookmark: _Toc227835354][bookmark: _Toc164238596]VI. ИЗПЪЛНЕНИЕ НА МЕРКИТЕ, ВКЛЮЧЕНИ В НАЦИОНАЛНАТА ПРОГРАМА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ КУЧЕТА НА ТЕРИТОРИЯТА НА РЕПУБЛИКА БЪЛГАРИЯ - СТОЙНОСТИ НА ИНДИКАТОРИТЕ ЗА ИЗПЪЛНЕНИЕ КЪМ 31 ДЕКЕМВРИ 2025 г.
[bookmark: _Toc227835355]1. Преброяване на безстопанствените кучета
Съгласно изискванията на чл. 7 от Наредба № 4 от 2021 г., преброяването на безстопанствените кучета се извършва в периода от март - юни или септември – ноември, веднъж на всеки две години до приключване изпълнението на Националната програма,
В настоящият отчет са представени данни от извършено доброволно преброяване на общини, извършено през 2025 г.
В изпълнение на разпоредбите на чл. 3, ал. 1 и 2 от Наредба № 4 от 2021 г. през м. януари 2026 г. е изпратено уведомление от МЗХ до Национално сдружение на общините в Република България за започване на преброяването на безстопанствените кучета на територията на всяка община за 2026 г., което да се извърши в периода по чл. 7, ал. 1 от Наредбата (март – юни или септември – ноември). При преброяването се спазват изискванията и сроковете, определени в чл. 4 – 6 от цитирания по-горе нормативен акт.
Резултатите от извършеното преброяване на територията на страната през 2026 г. по чл. 7, ал. 2 от Наредба № 4 от 2021 г., ще бъдат обобщени в доклад, който ще бъде изготвен през календарната 2027 г.
Доста общини в стараната самоинициативно са извършили преброяване и през 2025 г. (данните са включени в настоящия отчет).
Във връзка с гореизложеното и в съответствие със законовите разпоредби, в отчета за изпълнение на Националната програма за 2025 г. няма да бъдат представени обобщени данни за преброени безстопанствени кучета на територията на страната. Такива ще бъдат предоставени в отчет за 2026 г.
Общият брой на преброените безстопанствените кучета на територията на Република България за 2025 г. е 14 351, за 2024 г. е 33 746, а за 2023 г. – 19 985 броя.
Посочените по-горе данни за 2025 г. са от 21 области в страната; за 2024 г. – от 
27 области; за 2023 г. са от извършено преброяване в 22 области.
Информацията за броя на преброените безстопанствени кучета за трите години – 2023, 2024 и 2025 не е представена посредством диаграма, тъй като данните за 2025 г. са от 21 области в страната и не е релевантно данните да бъдат сравнявани.
Сравнителен анализ за броя на преброените безстопанствени кучета следва да бъде извършен при изготвянето на отчет за 2026 г., в изпълнение на уведомлението от МЗХ до Национално сдружение на общините в Република България.
В изпълнение на общинските програми за овладяване на популацията на безстопанствените кучета през 2025 г. са заловени 17 711 броя животни, от които 3 882 броя са осиновени.
Броят на заловените кучета се е увеличил незначително със 108 броя спрямо 
2024 г., когато техният брой е бил 2024 г. – 17 603 броя животни, от които 3 778 броя са осиновени. През 2023 г. техният брой е бил 19 495, от които 3 999 броя са осиновени. 
В процентно съотношение, броят на заловените безстопанствени кучета през 2025 г. се е учеличил незначително с 0,6 % спрямо 2024 г. и е намалял с 9,2 % спрямо 2023 г. 
Броят на осиновените безстопанствени кучета през 2025 г. се е увеличил с 2,7 % спрямо 2024 г. и е намалял с около 3 % спрямо 2023 г. 
От представените данни за 2025 г. се забелязва незначително увеличение в броя на заловените безстопанствени кучета и на осиновяванията на територията на страната спрямо 2024 г. 
И през 2025 г. продължава да се наблюдава тенденцията граждани/неправителствени организации за защита на животните, самоинициативно, без да имат сключен договор с дадена община за изпълнение на мерките, включени в общинските програми, да събират от улиците на различни населени места безстопанствени кучета и настаняват животните в частни домове/имоти (къщи с дворове). Най-често за целта се използват имоти (дворове с къщи), намиращи се  предимно в малки населени места (села).
При извършени проверки по сигнали за отглеждане на голям брой кучета в частни имоти, най-често лицата, полагащи грижи за животните заявяват, че същите са домашни любимци и са заловени от улиците на различни населени места или са им подхвърлени и оставени пред имотите. 
В действащото национално ветеринарномедицинско законодателство все още няма въведено ограничение за броя на отглежданите домашни любимци. Въведени са ограничения по отношение на изискуемата площ, на която могат да се отглеждат домашните любимци – чл. 34 от ЗЗЖ.
В чл. 176, ал. 1 и 2 от ЗВД е регламентирано задължение на собствениците на обекти, в които се отглеждат, развъждат и/или предлагат домашни любимци с цел търговия, на пансиони, изолатори и приюти за животни да ги регистрират по реда на 
чл. 137 от същия закон. Изискванията към тези обектите са посочени в Наредба № 41 от 2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни.
Най-често такива имоти, в които се отглеждат животните, не отговарят на горепосочените изисквания.
При конкретни обстоятелства и по обективни причини, от ОДБХ не могат да бъдат предприети административни мерки по регистрация на животновъден обект по реда на чл. 137 от ЗВД, в съответствие с изискванията на чл. 35, ал. 5 от ЗЗЖ.
Има случаи, при които лицата, полагащи грижи за безстопанствени животни, прехвърлят данните за собствеността на тези кучета в интегрираната информационна система на БАБХ – ВетИС, като собственост на дадена община, без нейното знание и съгласие.
В други случаи се залавят кучета, които са идентифицирани и въведени във ВетИС, като собственост на дадена община. При залавянето и незаконосъобразното „осиновяване“ на такива кучета, собствеността на същите в системата се прехвърля върху новите „осиновители“, без знанието на съответната Община. Често такива кучета се предоставят незаконно за осиновяване от трети лица, предимно в чужбина. Съответната община не намира тези кучета за залавяне, обработка и връщането им по местата на залавяне (чл. 47, ал. 3 от ЗЗЖ), респективно няма данни за тяхното местонахождение. Във връзка с гореизложеното, в дадени общини липсва информация за местонахождението на такива безстопанствени кучета.
Информацията за броя на заловените безстопанствени кучета е илюстрирана на фиг. 1.

Фиг. 1: Сравнение на данните за заловените безстопанствени кучета за последните 3 години –
2023 г., 2024 г. и 2025 г.

Динамиката в броя на осиновените кучета в страната е представена на фиг. 2.

Фиг. 2: Сравнение на данните за осиновените безстопанствени кучета за последните 3 години – 2023 г., 2024 г. и 2025 г.

Броят на кастрираните, обработени и върнати по местата на залавянето им безстопанствени кучета, съгласно чл. 47, ал. 3 от ЗЗЖ, през 2025 г. е 13 390, през 2024 г. - 13 502, а през 2023 г. е бил 15 051 броя.
Броят им показва намаление с 0,8% (или с 112 броя) в сравнение с 2024 г. и намаление с 11% (1 661 броя) спрямо 2023 г.
Въз основа на получените данни се наблюдава намаление на обработените и върнати по места безстопанствени кучета спрямо 2024 г. (незначително) и по-осезаемо спрямо 2023 г. 
Числовите стойности за обработените и върнати по местата на залавянето им безстопанствени кучета са представени на фиг. 3.

Фиг. 3: Сравнение на данните за обработените и върнати по места безстопанствени кучета за
последните 3 години – 2023 г., 2024 г. и 2025 г.

Данните за кастрирани, обработени и върнати по места безстопанствени кучета за 2023 г., 2024 г. и 2025 г. са представени в таблица 2.
	
	2023 г.
	2024 г.
	2025 г.

	Заловени кучета
	19 495
	17 603
	17 711

	Осиновени кучета
	3 999
	3 778
	3 882

	Обработени и върнати 
по места кучета
	15 051
	13 502
	13 390


[bookmark: _Hlk97823608]Табл. 2: Сравнение на данните за кастрирани, обработени и върнати по места безстопанствени кучета за последните 3 години – 2023 г., 2024 г. и 2025 г.

Срокът на действие на националната програма е обвързан пряко със заложените нива на кастрация на безстопанствените кучета, посочени в т. 8. 1. „Мерки за овладяване и контрол на популацията на безстопанствените кучета чрез кастрация“ към раздел 8 „Мерки по програмата“ от същата. От представените по-горе данни за преброени, заловени и обработени безстопанствени кучета за 2023 г., 2024 г. и 2025 г. могат да се направят следните изводи:
1. за 2023 г. процентът, изчислен на горепосочената база е условен и не напълно обективен, тъй като са взети данни от преброяването на 22 области в страната - преброени (19 985 бр.) и обработени безстопанствени кучета (15 051 бр.), е 75 %. Данните за 2023 г. показват изпълнение на заложените цели, т. е. постигнато е ниво на кастрация, не по-ниско от 70 %;
2. за 2024 г. процентът, изчислен на горепосочената база – преброени (33 746 бр.) и обработени безстопанствени кучета (13 502 бр.), е 40% или заложените нива на масова кастрация не са изпълнени (не е постигнато 70 % ниво);
3. за 2025 г. процентът, е условен и не напълно обективен, тъй като са взети данни от преброяването на 21 области в страната (не е извършено официално преброяване) - преброени (14 351 бр.) и обработени безстопанствени кучета (13 390 бр.), е 93 %. Данните за 2025 г. показват изпълнение на заложените цели, т. е. постигнато е ниво на кастрация, не по-ниско от 70 %.

Липсата на ветеринарни лекари, работещи в приютите и съчетаването на дейностите им – присъствие във всички екипи по време на залавяне на безстопанствените кучета, ветеринарномедицинска обработка на заловените кучета, лечение и документална обработка на досиетата на животните в приюта, продължава да се оказва често срещан проблем. Непрестанното присъствие на ветеринарните лекари в приютите често е невъзможно, предвид задължителното изискване на законодателството за постоянно присъствие на лекаря в екипите за залавяне на животни.
Запазва се тенденцията, броят на преброените спрямо този на заловените безстопанствени кучета е със значителна разлика. Причината за това е съществуващата абсолютна физическа и практическа невъзможност за залавянето на всички преброени безстопанствени кучета, по обективни причини. В тази връзка считаме, че е статистически по-достоверно за изчисляване нивото на кастрация да се използват данните за заловени и обработени безстопанствени кучета за съответния период. Съотношението на горепосочените показатели (заловени и обработени безстопанствени кучета) има следният числов израз по периоди, както следва за:
1. 2023 г. – заловени (19 495 бр.) и обработени (15 051бр.). Процентът на изпълнение е 77,2 %, отново показва изпълнение на заложените нива на кастрация;
2. 2024 г. – заловени (17 603 бр.) и обработени (13 502 бр.). Процентът на изпълнение е 76,7 %, отново показва изпълнение на заложените нива на кастрация;
3. 2025 г. – заловени (17 711 бр.) и обработени (13 390 бр.). Процентът на изпълнение е 75,6 %, отново показва изпълнение на заложените нива на кастрация.

На официалния сайт на БАБХ е публикувана Стандартна оперативна процедура (СОП) за движение на домашни любимци с нетърговска цел и за сертифициране при транспорт на домашни любимци с търговска цел, с цел прилагането на единен подход, гарантиращ спазването на разпоредбите на действащото европейско и национално законодателство. Документът е достъпен на следният електронен адрес: https://bfsa.egov.bg/wps/portal/bfsa-web/activities/animal.health.and.welfare/standard-operating-procedures
С цел осиновяване, домашни любимци са транспортирани най-често за следните държави: Германия, Англия, Нидерландия, Австрия. Процентът на осиновените кучета и през 2025 г. остава най-висок в областите София град, Бургас, Велико Търново, Русе. 
Запазва се непроменена тенденция за увеличение броя на безстопанствените кучета предимно в края на летния сезон и началото на есента, когато много собственици изоставят домашните си любимци, използвани през този период за охрана.
В малките населени места на страната, предимно в обезлюдени села и махали, живеят голям брой самотни възрастни хора, което налага необходимостта от отглеждане/притежаване на куче – пазач. Тези животни се помещават най-често във външни дворове. Поради финансови затруднения, отдалеченост на тези места от големите градове, както и липсата на ветеринарномедицинско обслужване, кучетата не са кастрирани и идентифицирани. 
Една от основните причини за появата на голям брой нови некастрирани кучета, основно в общинските центрове се дължи на факта, че част от градското население на страната продължава да транспортира нежеланите приплоди на домашните си любимци към други градове и села, където те биват изоставени. Най-често животните се захвърлят на неоживени места, където няма свидетели, в т.ч. видеонаблюдение на сгради/обекти. Този факт поражда обективна невъзможност за идентифициране на транспортно средство и/или извършители, което възпрепятсва възможностите за предприемане на мерки срещу нарушителите. 
Практическият опит показва, че изоставянето на домашните любимци и изхвърлянето на нежеланите им приплоди е постоянен процес, водещ до непрекъснато увеличение на популацията на безстопанствени кучета на територията на страната. В съчетание с финансовите затруднения (ограничен бюджет), изпитвани от доста общини, проблемът с овладяването на популацията продължава да бъде трудно преодолим. 
Непрекъснатата поява на нови безстопанствени кучета със статут на „изоставени домашни любимци“ поражда допълнителна невъзможност от страна на някои общини да се справят ефективно с изпълнението на мерките, заложени в общински им програми.
Като друга причина за изоставянето на голям брой домашни любимци, се посочват  измамните търговски практики. При покупка на нечистопородни кученца по-късно, когато стопаните установят, че закупените животни не притежават белезите на желаната от тях порода, често ги изоставят.
[bookmark: _Toc168168036][bookmark: _Toc168262221][bookmark: _Toc168302009][bookmark: _Toc168302127][bookmark: _Toc164238597]2. Стойности на индикаторите за изпълнение към 31 декември 2025 г.
· [bookmark: _Toc168168037][bookmark: _Toc168262222][bookmark: _Toc168302010][bookmark: _Toc168302128]преброени безстопанствени кучета – 14 351 броя (извършено преброяване на територията на 21 области в страната);
· [bookmark: _Toc168168038][bookmark: _Toc168262223][bookmark: _Toc168302011][bookmark: _Toc168302129]обработени безстопанствени кучета – 13 390 броя;
· [bookmark: _Toc168168039][bookmark: _Toc168262224][bookmark: _Toc168302012][bookmark: _Toc168302130]заловени безстопанствени кучета – 17 711 броя;
· осиновени безстопанствени кучета – 3 882 броя.
[bookmark: _Toc227835356]3. Приюти за безстопанствени животни
Българската агенция по безопасност на храните е разработила и поддържа в актуалност Национален регистър на приютите в Република България. В него се съдържа информация за адресите и капацитета на приютите, публично достъпна на интернет страницата на БАБХ:
https://publiciisr.bfsa.bg/BABHRegsExt/pagesPublic/registers/registerAnimalDefault.xhtml?reg=55&locale=bg
Информацията подлежи на постоянна актуализация. 
Броят на регистрираните приюти на територията на страната е 87 (осемдесет и седем).
Наблюдава се ръст в броя на регистрираните приюти спрямо 2024 г. (82 бр.) и 2023 г. (77 бр.).
От общо 87 броя регистрирани приюти, намиращи се на територията на страната, около половината от тях са общински, а другата част – частни, собственост на неправителствени организации за защита на животните (НПО), фондации и други юридически лица, в чиято дейност е предвидено защита на животните. 
На територията на страната само в обл. Смолян няма регистриран приют за безстопанствени животни.
Съгласно получените доклади, се констатира, че повечето от частните приюти не подпомагат общините в изпълнението на общинските програми и не се сключват договори с тях. 
Динамиката в броя на изградените приюти на територията на Република България е представена на фиг. 4.

Фиг. 4: Сравнение на броя регистрираните приюти за безстопанствени животни на територията на старната за последните 3 години – 2023 г., 2024 г. и 2025 г.
[bookmark: _Toc227835357]4. Развъдници
Българска агенция по безопасност на храните (БАБХ) поддържа в актуалност публичен регистър на развъдниците за кучета в Република България, регистрирани по реда на чл. 137 от Закона за ветеринарномедицинската дейност, отговарящи на изискванията, посочени в Наредба № 41 от 10.12.2008 г. 
Регистърът е достъпен на електронната страница на БАБХ, на следният електронен адрес: 
https://iisr.egov.bg/BABHRegsExt/pagesPublic/registers/registerAnimalDefault.xhtml?reg=56&locale=bg
В него се съдържа актуална информация, относно: броят на регистрираните развъдници в България; капацитета на всеки обект; местонахождение и собственост на обектите.
[bookmark: _Toc227835358]5. Обекти за търговия с домашни любимци
Българска агенция по безопасност на храните осъществява контрол по отношение на спазването на общите ветеринарномедицински и зоохигиенни изисквания към обектите, в които се отглеждат, развъждат и/или предлагат домашни любимци с цел търговия. Зоомагазините се регистрират по реда на чл. 137 от ЗВД и в съответствие с изискванията на Наредба № 41 от 2008 г. 
Към момента, нелегалната търговия с домашни любимци, предлагани за продажба предимно чрез различни сайтове (онлайн търговия) с кучета и котки представлява предизвикателство по отношение на физическия контрол и наблюдението на спазването на различни законодателни разпоредби, включващи правила за здравето на животните, търговията, вноса и хуманното отношение към тях.
Гражданите предпочитат да си закупят домашен любимец от различни електронни сайтове. По тази причина те често стават „жертви“ на измамни практики, а именно: продажба на животни с фалшиви документи, продажба на неидентифицирани животни или животни с неясен произход и здравен статус. В тази връзка, за пореден път апелираме, лицата желаещи да си купят домашен любимец да направят справка в регистъра на БАБХ за регистрираните развъдници, тъй като само те са одобрени и лицензирани от компетентния орган да осъществяват този вид дейност.
Търговията с животни е обект на официален контрол от страна на БАБХ по отношение на спазването на ветеринарномедицинските изисквания, установени в действащото европейско и национално законодателство.
За регулиране на онлайн търговията и обявите за продажба на живи животни, в това число кучета и котки, както и ясна проследимост и гарантиране на здравния им статус са предприети законодателни промени, с които се цели да има ясни правила кой може да продава и какви са регулаторните механизми за подобен вид дейност.
Въпросите, свързани с различни търговски практики, в т. ч. и заблуждаващи, не са от компетенциите на БАБХ, тъй като агенцията не е институция с разследващи фунции.

[bookmark: _Toc227835359][bookmark: _Toc164238598]VII. КУЧЕТА, ОТГЛЕЖДАНИ КАТО КОМПАНЬОНИ – ДАННИ
Интегрирана информационна система на БАБХ - ВетИС
Обобщени данни по области за домашните кучета за 2025 г., съгласно извършена справка в Интегрираната информационна система на БАБХ – ВетИС.
	Област
	Брой регистрирани домашни кучета
	Брой регистрирани домашни кучета, въведени във ВетИС по местодомуване на животните
	Корективни мерки от страна на ОДБХ при констатиране неизпълнение на чл. 39, ал. 2, т. 14 от ЗВД

	Благоевград
	1096
	6856
	 0

	Бургас
	542
	1709
	14

	Варна
	1867
	1867
	0

	Велико Търново
	1344
	1603
	2

	Видин
	193
	269
	1

	Враца
	355
	961
	1

	Габрово
	1234
	8774
	0

	Добрич
	188
	469
	0

	Кърджали
	139
	366
	2

	Кюстендил
	314
	314
	0

	Ловеч
	511
	91
	2

	Монтана
	230
	536
	0

	Пазарджик
	282
	243
	4

	Перник
	1074
	703
	0

	Плевен
	690
	609
	1

	Пловдив
	1 935
	2 984
	0

	Разград
	135
	135
	0

	Русе
	25
	1906
	1

	Силистра
	304
	304
	0

	Сливен
	142
	326
	0

	Смолян
	429
	429
	0

	София град
	11077
	1354
	 0

	София област
	668
	4269
	1

	Стара Загора
	942
	3427
	0

	Търговище
	101
	494
	4

	Хасково
	380
	674
	0

	Шумен
	751
	751
	0

	Ямбол
	937
	937
	2

	Общо
	27885
	43360
	35


Табл.3: Обобщени данни по области за домашните кучета за 2025 г.

В изпълнение на Заповед № РД 11-606 от 15.05.2012 г. на изпълнителния директор на БАБХ е предоставен достъп на регистрираните ветеринарни лекари в страната, вкл. и  на работещите в приюти, до Интегрираната информационната система на БАБХ - ВетИС за задължително въвеждане на данни за всички идентифицирани от тях кучета. 
[bookmark: _Toc227835360]1. Динамика в броя на регистрираните домашни кучета
През 2025 г. броят на регистрираните домашни кучета към общините е 27 885, през 2024 г. – 35 720, а през 2023 г. е бил 24 381.
От представените данни се забелязва значително понижение в броя на регистрираните домашни кучета през 2025 г., в сравнение с 2024 г. – с 7 838 броя и значително повишение спрямо 2023 г. – с 3 501 броя. 

През 2025 г. се наблюдава незначително намаление в броя на предприетите корективни мерки от страна на ОДБХ при констатиране неизпълнение на изискванията на чл. 39, ал. 2, т. 14 от ЗВД – 35 броя спрямо 2024 г., когато броят им е бил - 36, и спрямо 2023 г. – 34. 
В сравнение с предходните отчетни периоди се забелязва следната тенденция: 
– 2023 г. – регистрирани 24 381 броя домашни кучета, въведени във ВетИС – 28 359 броя;
– 2024 г. – регистрирани 35 720 броя домашни кучета, въведени във ВетИС – 43 406 броя;
– 2025 г. – регистрирани 27 882 броя домашни кучета, въведени във ВетИС – 43 360 броя.

[bookmark: _Toc227835361]2. Контрол
Информативно следва да се отбележи факта, че контролът по регистрацията на домашните кучета е на общините. Съгласно законовите разпоредби, посочени в чл. 178 от ЗВД, кметовете на общини, райони и кметства организират контрола за спазване изискванията по чл. 172, т. 1 и 2, чл. 173, т. 1 и чл. 177, ал. 1, т. 3 и 4 от същия закон, за което административно наказващ орган е съответната община. Контролът по спазване на разпоредбите на чл. 174 от ЗВД също е от компетенциите на общините. Нарушенията по чл. 426, 426а, 426б, 428 и 429 от закона се установяват с актове, съставени от инспекторите от общините и районите, съгласно чл. 472, ал. 4 от ЗВД, а наказателните постановления се издават от кметовете на общини и райони. Съгласно чл. 59, ал. 3, т. 2 от ЗЗЖ, органите на местната власт осъществяват контрол върху идентификацията и регистрацията на кучетата.
Българска агенция по безопасност на храните няма контролни функции върху общините по отношение на регистрацията на домашните кучета. Агенцията контролира регистрираните ветеринарни лекари по отношение на въвеждането на информацията за идентифицираните домашни кучета във ВетИС, съгласно чл. 39, ал. 2, т. 14 от ЗВД. 
Във връзка с гореизложеното и съгласно представените данни, се наблюдава разлика между регистрираните в общините и въведените във ВетИС домашни кучета. Констатира се леко намаление в броя на регистрираните и въведените домашни кучета във ВетИС спрямо 2024 г. и значително увеличение спрямо 2023 г.


Информацията за динамиката в броя на регистрирани и въведени във ВетИС домашни кучета за 2023 г., 2024 г. и 2025 г. е илюстрирана на фиг. 5.

Фиг. 5: Динамика в броя на регистрираните и въведените във ВетИС домашни кучета за 2023 г., 2024 г. и 2025 г.

В Интегрираната информационна система на БАБХ – ВетИС за 2025 г. са въведени данните за общо 59 250 броя регистрирани домашни и безстопанствени кучета, за 2024 г. – 58 340 броя, а през 2023 г. – 43 720 броя.
Динамиката в броя на въведените във ВетИС безстопанствени кучета, статистиката за 2023 г., 2024 г. и 2025 г. е следната:

Фиг. 6: Брой безстопанствени кучета, въведените във ВетИС за 2023 г., 2024 г. и 2025 г.

От представените данни се забелязва значително повишение на броя на въведените във ВетИС безстопанствени кучета за 2025 г. спрямо 2024 г. и 2023 г.
[bookmark: _Toc164238599]
[bookmark: _Toc227835362][bookmark: _GoBack]3. Предприети корективни действия от ОДБХ
Брой извършени проверки от общинските ветеринарни лекари (ОВЛ) за изпълнението на общинските програми, проверки на обекти от ОДБХ и предприети мерки, са представени в табл. 3.
	Предприети мерки и действия
	2023 г.
	2024 г.
	2025 г.

	Проверки от ОВЛ за изпълнение на общинските програми
	271
	265
	276

	Проверки на обекти, под контрола на ОДБХ
	229
	183
	170

	Констатации и предприети мерки
	50
	77
	60


Табл. 4: Обобщени данни за извършени проверки от ОВЛ, ОДБХ и предприети мерки за последните 3 години – 2023 г., 2024 г. и 2025 г.

Наблюдаваната тенденция за увеличение в броя на въведените във ВетИС данни за безстопанствени и домашни кучета на територията на страната е показателна за засиления контрол на инспекторите от всички ОДБХ по отношение на извършените проверки на регистрираните ветеринарни лечебни заведения (ВЛЗ) и на ветеринарните лекари, за коректно изпълнение на разпоредбите на чл. 39, ал. 2, т. 14 от ЗВД, а именно: въвеждане на данните на регистрираните кучета. 
От представените данни се забелязва увеличение в броя на извършените проверки от ОВЛ за изпълнение на общинските програми за овладяване популацията на безстопанствените кучета.
Продължава да се наблюдава слаб интерес от страна на гражданите и занижен контрол по отношение на събирането на данъците от общините, дължими от собствениците на домашни кучета.
За притежаване на куче ежегодно се заплаща такса по Закона за местните данъци и такси, съгласно чл. 175, ал. 1 от ЗВД, с изключение на случаите, описани в чл. 175, 
ал. 2 от закона. Съгласно чл. 175, ал. 3 от ЗВД, приходите от събраните такси постъпват в общинския бюджет и се използват за мероприятия, свързани с намаляване на броя на безстопанствените кучета.

[bookmark: _Toc164238600][bookmark: _Toc227835363]VIII. АНАЛИЗ НА ИЗПЪЛНЕНИЕТО ПО ОБЩИНИ
На база на получените данни от всички 28 ОДБХ на територията на страната могат да се направят следните констатации – през 2025 г. е имало общини, които въпреки приемането на Националната програма са изпълнили частично разпоредбите на чл. 40, ал. 3 от ЗЗЖ, а именно:
· някои общини имат приети актуални програми, но не са работили по тях, поради „финансови затруднения“;
· други общини са работили по изтекли програми, като са предприети мерки по актуализирането им;
· част от общините са актуализирали общинските си програми, имат разработени актуални програми и план за действие на съответната община, но не е спазено изискването на чл. 40, ал. 3 от ЗЗЖ – общинските съвети да приемат програма за изпълнение на националната програма и план за действие на съответната община, които отговарят на изискванията на наредбата по ал. 2.
Съгласно чл. 69 от ЗЗЖ, кмет на община, който не организира изпълнението на програмата и плана по чл. 40, ал. 3, се наказва с глоба в размер от 1000 до 2000 лв., а при повторно нарушение глобата е в двоен размер. Съгласно разпоредбите на чл. 40, ал. 4 от същия закон, кметовете на общини организират изпълнението на програмата и плана по ал. 3. Във връзка с гореизложеното, се наблюдава противоречие в законовите разпоредби на ЗЗЖ, което се явява пречка за предприемане на административни мерки от страна на ОДБХ към такива общини, а именно:
Кметовете са изготвили програма и план за съответната община, но същите не са приети от общинските съвети по различни причини. В такъв случай е налице невъзможност за изпълнение на разпоредбите на чл. 40, ал. 4 от ЗЗЖ, а именно организиране на изпълнението на програмата и плана. В действащото законодателство, в чл. 69 и чл. 70 от ЗЗЖ е предвидено предприемане на административнонаказателни мерки срещу кмет, който не организира изпълнението на програмата и плана по чл. 40, ал. 3 от ЗЗЖ. За случаи, при които общинските съвети не са приели програмата и плана, изготвени от кмета, респ. създават обективна невъзможност за изпълнението на същите, в законодателството не са регламентирани административнонаказателни мерки срещу общинските съвети. 
Някои общини в страната, които имат приети актуални общински програми, са работили частично по тях. Констатира се, че една малка част от общините в Република България работят по изтекли програми, като някои от тях са изработили актуални, които са внесени за гласуване от общинския съвет на съответните общини.
Общини, които имат приети актуални общински програми през 2025 г. и в докладите си по чл. 40, ал. 4 от ЗЗЖ до ОДБХ, са посочили, че са работили по тях, а същевременно в отчетите си са посочили цифри „0“, в настоящият отчет са посочени, като общини, които не са изпълнявали програмите си. (9 броя). 
След извършения анализ на получената информация за 2025 г. е констатирано неефективно прилагане на действащото законодателство. В тази връзка, от БАБХ отново са предприети действия по засилване контрола върху дейността на кметовете и кметските наместници, като с официално писмо е разпоредено на съответните ОДБХ да предприемат корективи действия, в съответствие с административнонаказателните разпоредби от ЗЗЖ.
С писмо на зам. изпълнителния директор на БАБХ с изх. № ЗЖ – 278/16.03. 2026 г. е разпоредено да бъдат предприети административни мерки към тези Общини.
Общините, на чиято територия няма регистрирани приюти, залавянето и обработването на безстопанствените кучета се извършва от регистрирани ветеринарни лекари или фирми, с които съответните общини са сключили договор. В случаите с наети фирми, същите имат договор с ветеринарен лекар, осигуряващ ветеринарномедицинското обслужване.
Общо четиридесет и две (42) общини в страната не са изпълнявали общинските си програми, поради причини описани по-горе, за което от ОДБХ са предприети съответните корективни мерки. 
През 2025 г. пет общини са нямали актуални общински програми за овладяване популацията на безстопанствените кучета: общ. Лясковец (обл. Велико Търново); общ. Тервел и общ. Каварна (обл. Добрич); общ. Плевен (обл. Плевен); общ. Борино 
(обл. Смолян). Част от тях са работили по изтеклите програми. 
На територията на страната двеста шестдесет (260) общини имат приети актуални общински програми. На някои общини програмите са изтекли през 2025 г. и са изработени нови, които са внесени за гласуване от общинския съвет на съответната община. Част от общините, макар и с изтекли общински програми, и подготвени нови, част от които са в процес на гласуване, продължават да работят по тях. Това е от важно значение, тъй като в предходни отчетни периоди е имало общини, които са имали програми, но не са ги изпълнявали.
В табличен вид по-долу e представен отчет на изразходваните средства по области, във връзка с изпълнението на общинските програми за овладяване популацията на безстопанствените кучета на територията на страната за 2025 г. 

	№ по ред
	Област
	Брой общини
	Изразходвани средства (лв.) 
за 2025 г.

	1.
	Благоевград
	14
	 

	2.
	Бургас
	13
	819706,22

	3.
	Варна
	12
	1 487 958

	4.
	Велико Търново
	10
	 

	5.
	Видин
	11
	215 467

	6.
	Враца
	10
	280950

	7.
	Габрово
	4
	446 600

	8.
	Добрич
	8
	566 547

	9.
	Кърджали
	7
	137 257

	10.
	Кюстендил
	9
	272981

	11.
	Ловеч
	8
	147530.80

	12.
	Монтана
	11
	144044

	13.
	Пазарджик
	12
	157912

	14.
	Перник
	6
	 

	15.
	Плевен
	11
	 

	16.
	Пловдив
	18
	1 055 114

	17.
	Разград
	7
	130500

	18.
	Русе
	8
	821 103

	19.
	Силистра
	7
	60 110

	20.
	Сливен
	4
	45 000

	21.
	Смолян
	10
	141824

	22.
	София град
	1
	4376232

	23.
	София област
	22
	 

	24.
	Стара Загора
	11
	492 778

	25.
	Търговище
	5
	393511

	26.
	Хасково
	11
	328 805

	27.
	Шумен
	10
	333 600

	28.
	Ямбол
	5
	266378


ЗАБЕЛЕЖКА: Някои общини, в някои области не са предоставили информация относно изразходените средства във връзка с изпълнението на общинските програми за овладяване популацията на безстопанствените кучета на територията на страната за 2025 г. Информацията се предоставя доброволно и има информативен характер. Общините нямат задължение да докладват на БАБХ размера на средствата, предвидени в общинските бюджети за изпълнението на мерките, определени в общинските програми за овладяване на безстопанствените кучета. 

	Резюме на изпълнението на общинските програми в 28-те области в страната



	1. Област Благоевград 


През 2025 г. всички 14 общини на територията на обл. Благоевград имат приети актуални общински програми. Общ. Симитли и Хаджидимово не са изпълнявали програмите си през 2025 г.
На територията на областта има регистрирани два приюта за безстопанствени животни, намиращи се в с. Покровник, общ. Благоевград и в гр. Гоце Делчев. 

2. Област Бургас
Всички 13 общини на територията на обл. Бургас имат приети програми и планове по чл. 40, ал. 3 от ЗЗЖ. 
В един от докладите на общините е посочено, че изпълняват програмата си, същевременно, като данни (индикатори) за изпълнение са посочени цифри „0“. 
Съгласно бележката по-горе, такава община се зачита, като неипълняваща програмата си.
На територията на областта има регистрирани пет приюта за безстопанствени животни – три  общински, собственост на общ. Бургас, общ. Несебър и общ. Поморие и два частни, намиращи се на територията на гр. Бургас и гр. Карнобат.

3. Област Варна
Всички 12 общини на територията на област Варна имат приети програми и планове по чл. 40, ал. 3 от ЗЗЖ, по които са работили.
На територията на областта има регистрирани осем приюта за безстопанствени кучета, в следните общини: общ. Варна – общински; гр. Игнатиево, общ. Аксаково; общ. Девня; с. Крумово, общ. Аксаково; с. Приселци, общ. Аврен; с. Кипра, общ. Девня, 
с. Болярци, общ. Аврен; гр. Белослав, общ. Белослав – частни.

4. Област Велико Търново
На територията на област Велико Търново през 2025 г. от 9 от 10 общини са имали актуални общински програми, с изключение на общ. Лясковец, която е работила по изтекла общинска програма, валидна до края на 2024 г. 
В област Велико Търново има четири регистрирани приюта, единият е в с. Шемшево, община Велико Търново; общ. Павликени - общински и в общ. Свищов – частен и в гр. Горна Оряховица – общински.

5. Област Видин
През 2025 г. всички 11 общини на територията на област Видин  имат приети общински програми за овладяване популацията на безстопанствените кучета. Четири от общините не са работили по изпълнението на общинските си програми. 
В доклада на една от общините е посочено, че на територията й няма безстопанствени кучета.
На територията на област Видин има два регистрирани приюти – един общински в гр. Видин и един частен в с. Раброво, общ. Бойница.

6. Област Враца
На територията на обл. Враца всички десет общини имат приети общински програми и планове по чл. 40, ал. 3 от ЗЗЖ, по които общините са работили през 2025 г.
На територията на областта има регистрирани четири приюта по реда на чл. 137 от ЗВД, вписани в публичния регистър на БАБХ (един общински и три частни): с. Кален, общ. Мездра (общински); с. Веслец, общ. Враца; гр. Козлодуй; с. Малорад, общ. Борован (частни).

7. Област Габрово
През 2025 г. и четирите общини на територията на област Габрово имат изготвени актуални програми  за изпълнение на националната програма и план за действие на съответната община, по които са работили.
На територията на обл. Габрово функционират четири приюта за безстопанствени животни, от които два общински на общ. Габрово и на общ. Севлиево и два частни в 
с. Глушка, общ. Дряново и в с. Драгановци, общ. Габрово.

8. Област Добрич
На територията на област Добрич от общо 8 общини, 6 от тях имат приети общински програми за овладяване популацията на безстопанствените кучета през 
2025 г. Общ. Тервел и общ. Каварна са работили по изтекли общински програми.
В община Добрич има два регистрирани приюта - общински и частен, намиращи се на територията на гр. Добрич.

9. Област Кърджали
През 2025 г. всички седем общини, намиращи се на територията на област Кърджали имат приети програми за овладяване популацията на безстопанствените кучета, по които са работили, с изключение н общ. Ардино, която не изпълнявала програмата си.
На територията на област Кърджали има регистрирани два приюта за безстопанствени кучета. 

10. Област Кюстендил
На територията на област Кюстендил всички 9 общини имат приети програми за овладяване на популацията на безстопанствените кучета. През 2025 г. по изпълнението на програмите си са работили само три общини: Кюстендил; Дупница и Кочериново. 
На територията на обл. Кюстендил има изградени три общински приюта за безстопанствени животни – с. Радловци, общ. Кюстендил; гр. Дупница, общ. Дупница и гр. Бобов дол, общ. Бобов дол.

11. Област Ловеч
Всички 8 общини на територията на област Ловеч имат приети актуални общински програми за овладяване популацията на безстопанствените кучета.
През 2025 г. Общ. Априлци, общ. Летница и общ. Ябланица не са изпълнявали програмите си.
На територията на общ. Троян се намира единственият приют за безстопанствени животни в обл. Ловеч, който е общински.

12. Област Монтана
През 2025 г. всички 11 общини, намиращи се на територията на област Монтана имат приети актуални общински програми за овладяване на популацията на безстопанствените кучета, по които са работили.
В областта има един регистриран приют по реда на чл. 137 от ЗВД - кастрационен център за обработка и временен престой на безстопанствени кучета на община Монтана.

13. Област Пазарджик
На територията на обл. Пазарджик през 2025 г. всички общини са имали приети актуални общински програми. 
На територията на областта има един регистриран частен приют за безстопанствени кучета, намиращ се на територията на общ. Велинград.

14. Област Перник
Всички 6 общини на територията на област Перник имат приети общински програми, по които са работили през 2025 г. по които са работили.
В докладите на две общини е посочено, че изпълняват програмата си, същевременно, като данни (индикатори) за изпълнение са посочени цифри „0“. 
Съгласно бележката по-горе, такава общини се зачитат, като неипълняващи програмата си.
В областта има регистрирани пет приюта за безстопанствени животни – един общински на територията на общ. Перник и  частни (2 – в общ. Перник и 2 в общ. Радомир), собственост на НПО. В приютите се обработват всички безстопанствени кучета – заловени или предадени/донесени от граждани – доброволци.


15. Област Плевен
На територията на област Плевен от 11 общини, 10 са имали приети актуални общински програми за овладяване популацията на безстопанствените кучета, с изключение на общ. Плевен, която е работила по изтекла програма.
В областта има регистрирани три приюта за безстопанствени животни, намиращи се на територията на гр. Левски, в землището на с. Къшин, общ. Плевен – за временно настаняване на безстопанствени животни, и в с. Староселци, общ. Искър.

16. Област Пловдив
Всички 18 общини на територията на областта имат актуални общински програми, но през 2025 г. общ. Брезово, общ. Раковски и общ. Садово и Съединение не са работили по програмите си. 
На територията на областта има два регистрирани приюта за безстопанствени животни – общински, намиращ се в общ. Пловдив и частен – в с. Ягодово, общ. Родопи.
Част от дейностите, заложени в Плана за действие, се осъществяват в регистрирана ветеринарна амбулатория II – ра категория, собственост на Общинско предприятие „Зооветеринарен комплекс“ – община Пловдив.

17. Област Разград
През 2025 г. всички 7 общини на територията на обл. Разград имат приети програми за овладяване на популацията на безстопанствените кучета на тяхна територия, по които са работили.
На територията на областта има регистрирани два приюта за безстопанствени кучета в общ. Разград – един общински и един частен, собственост на НПО и 1 в общ. Кубрат (частен).

18. Област Русе
Всички осем общини на територията на обл. Русе имат приети програми за овладяване на популацията на безстопанствените кучета на тяхна територия, по които са работили.
На територията на областта има регистрирани два приюта за безстопанствени животни по реда на чл. 137 от ЗВД – един общински и един частен, намиращи се на територията на общ. Русе.


19. Област Силистра
Всички седем общини, намиращи се на територията на обл. Силистра имат приети актуални общински програми за овладяване популацията на безстопанствените кучета, по които са работили през 2025 г.
В областта функционират три регистрирани приюта за безстопанствени животни, един общински в с. Калипетрово, общ. Силистра и два частни, собственост на НПО 
(с. Калипетрово и в гр. Силистра).

20. Област Сливен
През 2025 г. на територията на област Сливен всички четири общини имат приети общински програми за овладяване на популацията на безстопанствените кучета, които са изпълнявали.
В обл. Сливен има един регистриран приют за безстопанствени животни, собственост на НПО, находящ се в с. Тополчане, общ. Сливен.

21. Област Смолян
През 2025 г. 9 от 10 общини на територията на обл. Смолян са имали приети актуални програми за овладяване популацията на безстопанствените кучета, с изключение на общ. Борино.
В докладите на две общини е посочено, че изпълняват програмата си, същевременно, като данни (индикатори) за изпълнение са посочени цифри „0“. 
Съгласно бележката по-горе, такива общини се зачитат, като неипълняващи програмата си.
От края на 2021 г. в гр. Смолян е регистрирана амбулатория – II категория, собственост на община Смолян, в която се извършва ветеринарномедицинска обработка на безстопанствените кучета, намиращи се на територията на общината.
На територията на областта все още няма регистриран приют за безстопанствени кучета по силата на чл. 137 от ЗВД.

22. Област София град
На територията на ОДБХ София град има само една община – Столична.
В нея има регистрирани общо седем приюта. От тях – 3 общински, стопанисвани от Столична община, чрез Общинско предприятие „Екоравновесие“.
На територията на общината има и четири регистрирани и действащи приюти, стопанисвани от НПО, неучастващи в изпълнение на Националната програма.
Дейностите по Програмата на Столична община и Плана за действие към нея се изпълняват в приютите за безстопанствени кучета – „Слатина“, „Сеславци“ и „Горни Богров“, както и във ветеринарна клиника „Връбница“, стопанисвани от Столична община, чрез Общинско предприятие „Екоравновесие“.

23. Област София област
Всички 22 общини на територията на София област през 2025 г. имат приети общински програми. От тях 17 общини са работили по изпълнение на програмите си, с изключение на: общ. Копривщица; общ. Пирдоп; общ. Правец; общ. Сливница и общ. Антон.
На територията на областта има шест регистрирани приюта за безстопанствени кучета – три общински в с. Равно поле, общ. Елин Пелин; общ. Самоков и общ. Ботевград и три частни, два от които в гр. Костинброд (землище) и един в гр. Елин Пелин.

24. Област Стара Загора
Всички 11 общини на територията на област Стара Загора имат приети общински програми. 
В доклада на една от общините е посочено, че на територията й няма безстопанствени кучета.
На територията на областта има регистрирани пет приюта за безстопанствени животни – два общински в общ. Стара Загора и общ. Казанлък и 3 частни – 1 в общ. Мъглиж и 2 в общ. Казанлък. 

25. Област Търговище
Всички пет общини на територията на обл. Търговище през 2025 г. са имали приети програми за овладяване популацията на безстопанствените кучета, по които са работили.
На територията на област Търговище има регистрирани три общински приюта в общ. Търговище, в общ. Попово и с. Илийно/Средище, общ. Омуртаг.

26. Област Хасково
Всички 11 общини на територията на областта имат приети общински програми за овладяване популацията на безстопанствените кучета. 
Пет общини не са изпълнявали общинските си програми.
В обл. Хасково функционират два приюта за безстопанствени животни, единият е на територията на общ Димитровград, а вторият е в общ. Хасково.

27. Област Шумен
На територията на обл. Шумен всички 10 общини имат приети общински програми, по които са работили. 
В доклада на една от общините е посочено, че изпълняват програмата си, същевременно, като данни (индикатори) за изпълнение са посочени цифри „0“. 
Съгласно бележката по-горе, такава община се зачитаа, като неипълняващи програмата си.
На територията на обл. Шумен функционират два приюта за безстопанствени животни - общински в гр. Шумен и частен в гр. Велики Преслав. 

28. Област Ямбол
През 2025 г. всички пет общини в областта имат приети актуални общински програми, по които са работили.
В доклада на една от общините е посочено, че изпълняват програмата си, същевременно, като данни (индикатори) за изпълнение са посочени цифри „0“. 
Съгласно бележката по-горе, такава община се зачитаа, като неипълняващи програмата си.
На територията на област Ямбол функционират шест регистрирани приюта за безстопанствени кучета, находящи се в: гр. Ямбол; гр. Елхово; гр. Болярово; и с. Роза (землище), общ. Тунджа – общински и с. Чарган (землище), общ. Тунджа и с. Добрич, общ. Елхово, обл. Ямбол – частни.

Във връзка с констатираните нарушения, описани по-горе, за някои от тях, от ОДБХ са предприети административнонаказателни мерки, а други са в процес на предприемане на такива мерки. 

[bookmark: _Toc227835364]IX. СТЕПЕН НА ПОСТИГАНЕ НА ОЧАКВАНИТЕ РЕЗУЛТАТИ
За 2025 г. – преброени (14 351 бр.) и обработени (13 390 бр.). Процентът на изпълнение е 93 % – показва изпълнение на заложените нива на кастрация, т. е. постигнато е ниво на кастрация, не по-ниско от 70 %. Полученият процент е условен и не напълно обективен, тъй като са взети данни от преброяването на 21 области в страната (не е извършено официално преброяване).
Въпреки затрудненото финансово положение на повечето общини в страната се наблюдава значителен ръст в броя на регистрираните приюти спрямо 2024 г. – 82 и 
2023 г. (77 бр.).
Наблюдаваната тенденция за увеличение в броя на извършените проверки от ОВЛ за изпълнение на общинските програми.

[bookmark: _Toc164238601][bookmark: _Toc227835365]X. КОНСТАТИРАНИ НЕСЪОТВЕТСВИЯ. МЕРКИ, ПРЕДПРИЕТИ ОТ БАБХ, ЗА ПОДОБРЯВАНЕ И ЕФЕКТИВНО ОВЛАДЯВАНЕ ПОПУЛАЦИЯТА ОТ БЕЗСТОПАНСТВЕНИТЕ КУЧЕТА НА ТЕРИТОРИЯТА НА СТРАНАТА
Съгласно получените данни от всички 28 ОДБХ на територията на страната за 2025 г. се констатира следното:
· някои общини имат приети програми, но не са работили по тях, като са предприети мерки по актуализирането им;
· други общини са изпълнявали програмите си частично;
· някои общини не са изпратили информация за изпълнението на общинските си програми до съответните ОДБХ, съгласно чл. 40, ал. 4 от ЗЗЖ;
· някои са изпратили информация за изпълнението на общинските си програми до съответните ОДБХ, съгласно чл. 40, ал. 4 от ЗЗЖ, посочвайки, че изпълняват програмите си, същевременно подават данни „0“, което не може да се приеме за изпълнение. В отчета тези общини са отразени, като неипълняващи програмите си.
Въз основа на извършения анализ на получената информация от всички 28 ОДБХ на територията на старната и с оглед осъществяването на по-стриктен контрол от БАБХ е изпратено писмо до всички ОДБХ за предприемане на корективни мерки с изх.  № ЗЖ – 278/16.03.2026 г. 
Като контролен орган Българската агенция по безопасност на храните продължава да следи стриктно за спазването и гарантирането на изпълнението на изискванията, определени в Регламент (ЕС) № 576/2013 на Европейския парламент и на Съвета от 12 юни 2013 година относно движението с нетърговска цел на домашни любимци и за отмяна на Регламент (ЕО) № 998/2003 (Регламент (ЕС) № 576/2013).
Действащото ветеринарномедицинско законодателство на Република България регламентира задължителното въвеждане в Интегрираната информационна система – ВетИС на БАБХ на номера на паспорта и номера на транспондера (микрочипа) при регистрацията на домашен любимец, с цел осигуряване на проследимост.
С оглед на гарантиране съответствието между инжектируемия транспондер и паспорта на животното, в изпълнение на изискванията на чл. 22 от Регламент (ЕС) 576/2013, БАБХ е предприела изменения в действащото законодателство, въвеждайки задължение към регистрираните ветеринарни лекари, в срок от три дни след поставянето на инжектируемия транспондер, да въведат в информационната система данните и за съответстващия му издаден паспорт. Измененията са предприети след извършена техническа проверка на Информационната система на възможността за отразяване на всички данни по регистрацията на домашен любимец.
Идентификационните документи (паспорти), които се издават от регистрирани ветеринарни лекари, съгласно чл. 23 от Регламент (ЕС) 576/2013 при регистрацията на домашните любимци, отговарят на изискванията на чл. 3, ал. 1 от Регламент за изпълнение (ЕС) № 577/2013 на Комисията от 28 юни 2013 година за образците на идентификационни документи за движение с нетърговска цел на кучета, котки и порове, създаването на списък с територии и трети държави и изискванията за формата, оформлението и езика на декларациите за удостоверяване на съответствие с някои условия, предвидени в Регламент (ЕС) № 576/2013 на Европейския парламент и на Съвета.
Българска агенция по безопасност на храните е предприела мерки за недопускане наличието на непълна информация в базата данни по отношение на идентификацията на домашните любимци, с което се осигурява въвеждане на всички необходими данни, в т.ч. номера на инжектируемия транспондер и номера на паспорта на животното, съгласно изискванията на Регламент (ЕС) № 576/2013. Българска агенция по безопасност на храните очаква в най-скоро време да бъде финансиран и въведен в действие т.н. модул котки в Интегрираната информационна система на БАБХ-ВетИС, предвид задължението по новия регламент да има база данни за двата вида животни, която да е актуална и която да служи за изготвянето на годишния доклад до Европейската комисия. Към днешна дата във ВетИС функционира само модул кучета.
Към другите мерки, предприети от БАБХ, се включват:
1. Стриктно изпълнение на задълженията по чл. 38 от ЗЗЖ и поддържане на национална електронна база данни за регистрираните кучета;
2. Осигуряване на достъп и обучение за работа и въвеждане на данни в Информационната система на БАБХ – ВетИС;
3. Безстопанствените животни, постъпващи в приютите, задължително да бъдат идентифицирани съгласно действащото национално законодателство, след което да се регистрират като собственост на съответния приют до момента, в който бъдат осиновени и сменят собственика си.

[bookmark: _Toc227835366]XI. ПРЕПОРЪКИ
Българска агенция по безопасност на храните предлага създаването на електронен регистър, както за регистрираните домашни кучета, така и за постъпващите и обработени кучета в приютите за безстопанствени животни по административни райони. В допълнение, за заловените безстопанствени животни в регистъра да се въвеждат задължително данните за идентификация, дата и вид на ветеринарномедицинските манипулации, данни за ветеринарните лекари, провели мероприятията, дата и място на залавяне. Практически приложим за тази цел административен софтуер, който включва регистрационни функции, вече може да бъде намерен на пазара.
С оглед предотвратяване на нерегламентирана продажба на кучета и котки, БАБХ апелира да се закупуват домашни любимци от регистрирани обекти, които са под контрола на БАБХ. По този начин се минимизира възможността за  закупуването/осиновяването на животно с неясен здравен статус, което може да бъде предпоставка за застрашаване на общественото здраве и здравето на животните.

[bookmark: _Toc164238602][bookmark: _Toc227835367]XII. ЗAКЛЮЧЕНИЯ
Министерството на земеделието и храните чрез Българска агенция по безопасност на храните продължава да работи в посока на прилагане разпоредбите на действащото законодателство, актуализирайки част от него през изминалата година, с оглед преодоляването на някои законодателни предизвикателства, свързани с прилагането и изпълнението на мерките, свързани с овладяване популацията на безстопанствените животни и не на последно място защитата на здравето на хората и животните.
Считаме, че предприетите законодателни промени в действащото национално  ветеринарномедицинско законодателство и обединението на съвместните усилия на заинтересованите институции, НПО и гражданите е „пътят“ към разрешението на проблемите, свързани с овладяването популацията на безстопанствените кучета.

Осиновени безстопанствени кучета


2023 г.	2024 г.	2025 г.	3999	3778	3882	

Обработени и върнати по места  безстопанствени кучета


2023 г.	2024 г.	2025 г.	15051	13502	13390	

Динамика в броя на приютите в Република България

2023 г.	2024 г.	2025 г.	77	82	87	

Динамика в броя на регистрираните и въведените във ВетИС домашни кучета

2023 г.	2024 г.	2025 г.	28359	43406	43360	

Динамика в броя на регистрираните и въведените във ВетИС безстопанствени кучета

2023 г.	2024 г.	2025 г.	15361	14934	15890	

Заловени безстопанствени кучета
брой	2025 г.	2024 г.	2023 г.	17711	17603	19495	2025 г.	2024 г.	2023 г.	

